CELEX: 32021D2131
Language: hr
Date: 2021-11-25 00:00:00
Title: Odluka Vijeća (EU) 2021/2131 od 25. studenoga 2021. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 32. o financijskim modalitetima provedbe članka 82., priloženog Sporazumu o EGP-u (Tekst značajan za EGP)

3.12.2021   
               
               
                  HR
               
               
                  Službeni list Europske unije
               
               
                  L 432/32
               
            
         ODLUKA VIJEĆA (EU) 2021/2131
         od 25. studenoga 2021.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 32. o financijskim modalitetima provedbe članka 82., priloženog Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 122. i članak 322. stavak 1., u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.
                  
               
                     (2)
                  
                  
                     Na temelju članka 98. Sporazuma o EGP-u, Zajednički odbor Europskog gospodarskog prostora („Zajednički odbor EGP-a”) može odlučiti izmijeniti, među ostalim, Protokol 32. o financijskim modalitetima provedbe članka 82., priloženog Sporazumu o EGP-u („Protokol 32.”).
                  
               
                     (3)
                  
                  
                     Uredbom Vijeća (EU) 2020/2094 (3), kojom se uspostavlja Instrument Europske unije za oporavak, dodjeljuju se dodatni vanjski namjenski prihodi programu Obzor Europa, uspostavljenom Uredbom (EU) 2021/695 Europskog parlamenta i Vijeća (4), i Mehanizmu Unije za civilnu zaštitu, koji je uređen Odlukom br. 1313/2013/EU Europskog parlamenta i Vijeća (5). Primjereno je u Protokolu 32. pojasniti da bi se za potrebe izračuna financijskih doprinosa država EFTA-e osnova za izračun trebala povećati odobrenim sredstvima koja odgovaraju vanjskim namjenskim prihodima iz članka 3. stavka 1. Uredbe Vijeća (EU) 2020/2094 u vezi s njihovim sudjelovanjem u tim programima i u tom mehanizmu.
                  
               
                     (4)
                  
                  
                     Protokol 32. trebalo bi stoga na odgovarajući način izmijeniti.
                  
               
                     (5)
                  
                  
                     Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 32. o financijskim modalitetima provedbe članka 82., priloženog uz Sporazum o EGP-u, temelji se na nacrtu odluke Zajedničkog odbora EGP-a (6).
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 25. studenoga 2021.
            
               
                  Za Vijeće
               
               
                  Predsjednik
               
               Z. POČIVALŠEK
            
         
         
            (1)  SL L 305, 30.11.1994., str. 6.
         
         
            (2)  SL L 1, 3.1.1994., str. 3.
         
         
            (3)  Uredba Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19 (SL L 433I, 22.12.2020., str. 23.).
         
            (4)  Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021., str. 1.).
         
            (5)  Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (SL L 347, 20.12.2013., str. 924.).
         
            (6)  Vidjeti dokument ST 13509/21 na http://register.consilium.europa.eu.